b'\n_START_ARTICLE_\nHerodes Arquelao\n_START_PARAGRAPH_\nSi Herodes Arquelao (23 BK\xc2\xa0\xe2\x80\x93 sirka 18 AD), kilala sa Ingles bilang Herod Archelaus, ay ang etnarka ng Samaria, Hudea, at Edom mula 4 BK hanggang 6 AD. Anak siyang lalaki nina Herodes na Dakila at Malthace, kapatid na lalaki siya ni Herodes Antipas, at lalaking kapatid sa magulang ("kalahating kapatid") ni Herodes Felipe I. Ayon kay Jose C. Abriol, noong 4 BK, nagpunta si Herodes Arquelao sa Roma upang tanggapin ang pamamahala sa kaharian, isang pamana sa kanya ni Herodes na Dakila, pero tumutol ang mga Hudyo.'